pythainlp/thai_wikipedia_clean_20230101 huggingface dataset:
หลังจากเล่นในทีมเยาวชนอยู่ 2 ปี เขาก็ได้ขึ้นไปเล่นในทีมชุดใหญ่ด้วยอายุเพียง 18 ปี และในปี 2006/07 ที่ผ่านมา เขาก็ลงเล่นให้ทีมชุดใหญ่ 29 นัดและทำประตูให้ทีม 5 ประตู รวมกับทีมเขาทำได้ในฤดูกาลก่อนหน้านี้อีก 6 ประตูเป็น 11 ประตูจากการลงเล่นให้ทีมชุดใหญ่ทั้งหมด 70 นัด
สำหรับการลงเล่นให้กับทีมชาติ นานีลงเล่นให้ทีมชาติโปรตุเกสนัดแรกในวันที่ 1 กันยายน ค.ศ. 2006 ในเกมกระชับมิตรกับทีมชาติเดนมาร์ก และเขาก็สามารถทำประตูได้ในนัดนี้ด้วย
นานีเป็นนักเตะที่อายุน้อยที่สุดในทีมชาติโปรตุเกสชุดอายุไม่เกิน 21 ปี ที่ลงเล่นฟุตบอลยุโรปในปี ค.ศ. 2006 และเขาก็ยังถูกเรียกติดทีมชาติชุดนี้อีกครั้งในปีนี้ด้วย
ด้วยฟอร์มการเล่นที่โดดเด่นของเขาทำให้ไปเตะตาการ์ลุช ไกรอช โค้ชแมนเชสเตอร์ยูไนเต็ด และเมื่อเรื่องเข้าถึงหูเซอร์อเล็กซ์ เฟอร์กูสัน ภาพของนานีเล่นคู่กับโรนัลโดในสนามก็ผุดขึ้นมาในสมองของผู้จัดการทีมปีศาจแดง และนั่นก็ทำให้เขาได้เซ็นสัญญามาร่วมทีมแมนเชสเตอร์ยูไนเต็ดในเดือนพฤษภาคม ค.ศ. 2007 ด้วยค่าตัวประมาณ 14 ล้านปอนด์
แต่การลงเล่นให้กับแมนเชสเตอร์ยูไนเต็ด นานีไม่ประสบความสำเร็จเท่าที่ควร โดยในฤดูกาล 2014–2015 แมนเชสเตอร์ยูไนเต็ดได้ปล่อยตัวนานีไปยังสปอร์ติงลิสบอน ต้นสังกัดเดิมเป็นระยะเวลาหนึ่งฤดูกาล จนกระทั่งจบฤดูกาล นานีก็ได้ย้ายไปยังเฟแนร์บาห์เช ด้วยระยะเวลาสัญญา 3 ปี ค่าตัว 3.5 ล้านปอนด์
Nani (footballer)
เอวเรลยู โกมีส
เอวเรลยู ดา ซิลวา โกมีส  เกิดวันที่ 15 กุมภาพันธ์ ค.ศ.1981 ที่ชูเอาปินเอโร รัฐมีนัชเจไรช์ เป็นนักฟุตบอลชาวบราซิล ตำแหน่งผู้รักษาประตู
จังกีเอกซ์แอล
จังกี้เอกซ์แอล เกิดเมื่อวันที่ 8 ธันวาคม ค.ศ. 1967 เป็นนักดนตรีชาวดัตช์
JXL
มาทรอสกา
มาทรอสกามัลติมีเดียคอนเทนเนอร์  เป็นการเข้ารหัสไฟล์ประเภท วิดีโอ โดยเป็นการเปลี่ยนแปลงไฟล์จาก แผ่นวิดีโอ มาเป็นไฟล์เดียว
ชื่อภาษาอังกฤษ "มาทรอสกา" (Matroska) แผลงมาจาก "มาตริออชคา" (матрёшка; ) ในภาษารัสเซีย หมายถึงตุ๊กตาแม่ลูกดก
มาทรอสกาเป็นไฟล์ที่บรรจุ วิดีโอ เสียง รูปภาพ คำบรรยาย โดยใช้สิทธิ์การใช้งานแบบสาธารณะ คือรูปแบบ Container เหมือนกล่องที่บรรจุเอาไฟล์ภาพ เสียง ซับไตเติล เข้าด้วยกัน ซึ่งไม่ใช่การ Compression หรือการบีบอัด ทำให้ไม่สูญเสียคุณภาพของภาพหรือเสียงแต่อย่างใด โดยเจ้า MKV สามารถบรรจุ วิดีโอ เสียง รูปภาพ ซับไตเติล แต่ละชนิดบรรจุได้มากกว่า 1 ไฟล์ โดยมีฟอร์แมตต่างๆคือ .MKV files (matroska video), .MKA files (matroska audio) และ .MKS files (subtitles) Mastroska เป็นรูปแบบไฟล์ประเภท Open Source สามารถนำไปพัฒนาได้โดยไม่ติดลิขสิทธ์ โปรแกรมจำพวก Tools หรือ Player จึงมีให้ใช้กันได้ฟรี
Matroska แพร่หลายในหมู่ แฟนซับอะนิเมะ เพราะมันสามารถที่จะเลือกฟังเสียงต้นฉบับ เปลี่ยนเสียงพากย์หรือซับไตเติลก็ได้ รูปแบบ Matroska ส่วนใหญ่จะใช้วิดีโอประเภท H.264 และแทร็คเสียงประเภท
AC3 / AAC / DTS / Vorbis และซับไตเติลมากกว่า 1 ซับ (มักใช้คู่กับแบบอักษร TrueType หรือ OpenType)
Matroska คือคำเขียนในรูปภาษาอังกฤษ ในภาษารัสเซียจะเขียนว่า matryoshka (матрёшка)
เป็นการพัฒนามาจาก MCF (Multimedia Container Format) ได้เกิดความขัดแย้งในการพัฒนาจากความคิดเห็น ไม่ตรงกันระหว่าง Lasse Kärkkäinen หัวหน้าทีมพัฒนาโปรเจกต์ MCF (ต่อมากลายเป็นก่อตั้ง Matroska) และ Steve Lhomme เกี่ยวกับการใช้ ภาษา Extensible Binary Meta Language (EBML)แทนรูปแบบของ binary มีการเปิด ศูนย์พัฒนาในวันที่ 6 ธันวาคม พ.ศ. 2543
รายชื่อโปรแกรมที่สามารถ เปิดไฟล์ประเภท Matroska หรือ MKV ได้
โดยระบบการทำงานในอุปกรณ์พหพาแลพโทรทัศน์ โดยเป็นการใช้ ชิบถอดรหัส โดยบิรษัทิ Texas Instruments มีชื่อว่า "DaVinci" อยู่ในเครื่องเล่นสือชนิดพกพาของ Cowon A3 และยังนำไปใช้ในทีวีของ Samsung กับ LG
ส่วน Hardware ที่รองรับนั้นตอนนี้มีทีวีของ Samsung กับ LG Matroska ที่รองรับและได้รับการยืนยันแล้วใน Samsung's 6 series (LE40B650) กับ 7 series (UE40B7020) และ LG's LH5000 กับทีวีในรุ่นที่สูงกว่า ไฟล์ Matroska สามารถเล่นกับทีวีพวกนี้ได้โดยตรง เพียงแค่นำ USB หรือ HDD พกพา ที่มีไฟล์ Matroska เสียบเข้าไปในช่อง USB ของทีวีเท่านั้น
สรุปคือ ไฟล์ MKV ไม่ใช่มาตรฐานการบีบอัดชนิดใหม่ แต่เป็นการนำไฟล์ Contain ต่างๆมารวมกันเป็นไฟล์เดียว ถ้าใครเคยใช้โปรแกรมประเภท DVD to MKV ซึ่งพอกระบวนการเสร็จสิ้นจะได้ไฟล์ .MKV แต่ว่าเวลาแยกส่วนออกมาดูจริง ไฟล์ภาพอาจกลายเป็น .avi ไฟล์เสียงเป็น .ac3 (แล้วแต่ว่าโปรแกรมตั้งค่าแบบไหน) จะเห็นได้ว่า มันเป็นแค่ "กล่อง" ที่มีนามสกุล .MKV จริงๆ
เครื่องเล่น The O!Play family
Oppo.
เครื่องเล่น OPPO Digital's Blu-ray players รุ่น the BDP-83 and BDP-80, รองรับการ สตีมมิ่งไฟล์และระบบเน็ทเวิกส์ โดยผ่านทาง USB.
มีการเพิ่มชิบถอดรหัสลงใน Blu-ray series 5 to series 7 ใน HDTVs. และโทรศํพท์มือถือ Samsung Wave S8500
LG เพิ่มชิบ Matroska ในเครื่องเล่น Blu-ray players and to select HDTVs.
Sharp AQUOS Quattron ประเภท LED/LCD TV's รองรับการเปิดไฟล์โดยตรงผ่าน USB
Other Blu-ray players.
เครื่องเล่น The Allure 500-BD Blu-ray player
Sigma Designs.
Sigma Designs เป็นสายการผลิตชิบบนเครื่องเล่น Media player systems-on-chip
รายชื่อชิบที่พัฒนา
Realtek RTD1073 or RTD1283 series มีการรองรับไฟล์ประเภท Matroska ในชิบต่อไปนี้:
The Nokia N8 สามารถเปิดไฟล์ประเภท Matroska ด้วยความละเดียดถึง 720p.
มิสไซง่อน
มิสไซง่อน  เป็นละครเพลง ซึ่งประพันธ์ดนตรีโดยคลอดด์-มิเชล โชนเบิร์ก (Claude-Michel Schönberg) คำร้องโดยอัลเลง บูบลิล (Alain Boublil) และริชาร์ด มอลต์บี จูเนียร์ (Richard Maltby, Jr.) โดยนำเค้าโครงเรื่องมาจากอุปรากรของจาโกโม ปุชชีนี (Giacomo Puccini) เรื่องมาดามบัตเตอร์ฟลาย (Madame Butterfly) ซึ่งทั้ง "มาดามบัตเตอร์ฟลาย" และ "มิสไซง่อน" ได้ถ่ายทอดเรื่องราวโศกนาฏกรรมความรักของหญิงชาวเอเชียที่ถูกชายชาวอเมริกันทอดทิ้ง ในขณะที่เนื้อเรื่องเดิมของ "มาดามบัตเตอร์ฟลาย" เป็นเรื่องราวความรักของหญิงสาวเกอิชาชาวญี่ปุ่นและนายทหารเรือชาวอเมริกันในช่วงคริสต์ทศวรรษ 1900 ซึ่งเป็นช่วงที่ญี่ปุ่นเพิ่งเริ่มเปิดประเทศ "มิสไซง่อน" เป็นเรื่องราวความรักของหญิงสาวชาวเวียดนามที่ทำงานในสถานบริการ และนายทหารชาวอเมริกันที่เข้าไปประจำการในเมืองไซง่อน (ปัจจุบันคือ นครโฮจิมินห์) ประเทศเวียดนาม ระหว่างสงครามเวียดนาม ช่วงคริสต์ทศวรรษ 1970
มิสไซง่อนรอบปฐมทัศน์แสดงที่โรงละครเธียร์เตอร์รอยัล ถนนดรูรี่ (Theatre Royal, Drury Lane) กรุงลอนดอน เมื่อวันที่ 20 กันยายน ค.ศ. 1989 และแสดงรอบสุดท้ายเมื่อวันที่ 30 ตุลาคม ค.ศ. 1999 รวมทั้งหมด 4,264 รอบ แต่ยังเปิดการแสดงที่โรงละครบรอดเวย์ (The Broadway Theatre) สหรัฐอเมริกา เมื่อค.ศ. 1991 และเปิดการแสดงตามเมืองใหญ่ ๆ ทั่วโลก มิสไซง่อนได้กลับมาเปิดทำการแสดงอีกครั้งในเดือนพฤษภาคม ณ โรงละครปรินส์เอ็ดวาร์ด กรุงลอนดอน และได้สร้างสถิติใหม่เป็นละครที่สร้างรายได้มากที่สุดจากการเปิดจำหน่ายบัตรในวันแรก โดยทำรายได้ไปมากกว่าสี่ล้านปอนด์หรือกว่าหนึ่งร้อยเก้าสิบล้านบาทภายในวันเดียว
มิสไซง่อน ถือเป็นละครเพลงของโชนเบิร์กและบูบลิลที่ประสบความสำเร็จมากที่สุดเป็นอันดับสอง รองจากเลมีเซราบล์ (Les Misérables) ที่เป็นการแสดงในค.ศ. 1980 มิสไซง่อนยังถือเป็นละครบรอดเวย์ที่ดำเนินการแสดงเป็นระยะเวลายาวนานที่สุดเป็นอันดับ 10 ในประวัติศาสตร์ของละครเพลง
แรงบันดาลใจต่อละครเพลงเรื่องนี้มาจากรูปภาพที่โชนเบิร์กพบในนิตยสารเล่มหนึ่ง เป็นภาพของหญิงชาวเวียดนามและลูกที่เกิดกับทหารอเมริกันที่กำลังจะจากกันเพื่อสภาพชีวิตของลูกที่ดีกว่าในอเมริกา ณ สนามบินทหารแห่งหนึ่งในเวียดนาม โชนเบิร์กได้นำแรงบันดาลใจจากภาพนี้ซึ่งเขาได้อธิบายว่าเป็น ‘การเสียสละอันยิ่งใหญ่’ มาพัฒนาเป็นละครมิสไซง่อนในปัจจุบัน
การเปิดแสดง.
มิสไซง่อน ทำการแสดงรอบปฐมทัศน์ที่โรงละครเธียร์เตอร์รอยัล ถนนดรูรี่ ในวันที่ 20 กันยายน ค.ศ.1989 และปิดทำการแสดงเมื่อวันที่ 30 ตุลาคม ค.ศ.1999 หลังจากเปิดทำการแสดงไปแล้วกว่า 4,624 รอบ โดยกำกับการแสดงโดยนิโคลัส ฮายท์เนอร์ (Nicholas Hytner) กำกับศิลป์โดยบอบ เอเวียง (Bob Avian) ออกแบบฉากโดยจอห์น เนเปียร์ (John Napier) ในปีค.ศ.1994 มิสไซง่อนได้ทำลายสถิติเป็นละครที่เปิดทำการแสดงนานที่สุดของโรงละครเธียร์เตอร์รอยัล ลีอา ซาลองกา รับบทเป็นคิมและโด่งดังขึ้นมาจากบทดังกล่าวและได้รับรางวัล ลอเรนซ์ โอลิเวอร์ อวอร์ดและ โทนี อวอร์ดจากบทดังกล่าว และโจนาทาน ไพรซ์ ผู้รับบทเอนจิเนียร์ก็ได้รับรางวัลดังกล่าวด้วยเช่นกัน
มิสไซง่อนเปิดทำการแสดงใน บรอดเวย์ ประเทศอเมริกาที่โรงละครบรอดเวย์ ในวันที่ 11 เมษายน ค.ศ.1991 และปิดทำการแสดงในวันที่ 28 มกราคม ค.ศ.2001 หลังจากเปิดทำการแสดงไปว่า 4,092 รอบ มิสไซง่อนเป็นละครเพลงที่เปิดแสดงในบรอดเวย์ยาวนานที่สุดเป็นอันดับที่ 12
มิสไซง่อนกลับมาเปิดทำการแสดงอีกครั้งที่โรงละครปรินส์เอ็ดวาร์ดโดยโปรดิวเซอร์ชื่อดังอย่าง คาเมรอน แมคอินทอช (Cameron Mackintosh) และกำกับโดยลอเรนส์ คอนเนอร์ (Laurence Conor) ได้มีการออดิชั่นคัดเลือกนักแสดงในบทของคิมที่กรุงมะนิลา ประเทศฟิลิปปินส์ ในวันที่ 19-22 พฤศจิกายน ค.ศ.2012 และได้มีการประกาศตัวนักแสดงหลักในวันที่ 21 พฤศจิกายน ค.ศ.2013 มิสไซง่อน ได้เปิดการแสดงอีกครั้งอย่างเป็นทางการในวันที่ 21 พฤษภาคม ค.ศ.2014 และได้จัดรอบพิเศษในโอกาสเฉลิมฉลองครบรอบ 25 ปีของละครเรื่องนี้ในวันที่ 22 กันยายน ค.ศ.2014 โดยหลังจากละครได้จบลง ลีอา ซาลองกา, ไซมอน โบวแมน, โจนาทาน ไพรซ์ และนักแสดงอื่น ๆ อีกมากมายจากการแสดงต้นฉบับออกมาแสดงการแสดงชุดพิเศษร่วมกับนักแสดงชุดปัจจุบัน
โดยในโปรดักชั่นใหม่นี้ได้มีการปรับเปลี่ยนบทละครและบทร้องบางส่วนให้ลงตัวยิ่งขึ้น ที่เห็นได้ชัดคือมีการตัดบทเพลง "Now That I've Seen Her" เพลงหลักของเอเลนออกและแทนที่ด้วย "Maybe" ด้วยบทเพลงนี้จะช่วยทำให้ผู้ชมเข้าใจถึงบทบาทและความคิดของเอเลนมากขึ้นและยังทำให้บทบาททางความคิดของเอเลนอ่อนลงกว่าในบทเพลง "Now That I've Seen Her"
มิสไซง่อนฉบับภาษาไทย โดยซีเนริโอร่วมกับคาเมรอน แมคอินทอช (Cameron Mackintosh) ภายใต้การจัดการลิขสิทธิ์ของ Music Theatre International (MTI) ได้เปิดการแสดงขึ้นที่เมืองไทยรัชดาลัย เธียเตอร์ ตั้งแต่วันที่ 26 กันยายน ถึง 18 พฤศจิกายน พ.ศ. 2555 จำนวน 57 รอบ อำนวยการสร้างและกำกับการแสดงโดยถกลเกียรติ วีรวรรณ แปลบทละครโดยธานี พูนสุวรรณ กำกับลีลาโดยสุธีศักดิ์ ภักดีเทวา โดย กุลกรณ์พัชร์ โพธิ์ทองนาค และ กานดา วิทยานุถาพยืนยง รับบทเป็นคิม ชลาทิศ ตันติวุฒิ รับบทเป็นเอนจิเนียร์ และ นภัทร อินทร์ใจเอื้อ รับบเป็นคริส โดยในรอบปฐมทัศน์ของไทยนั้นหลังจากการแสดงจบลง ริชาร์ด มอลต์บี จูเนียร์ หนึ่งในผู้สร้างมิสไซง่อนได้กล่าวบนเวทีว่า “ไม่มีการแสดงครั้งไหน ที่สามารถเข้าถึงจิตใจของผมได้เท่าครั้งนี้”
นับตั้งแต่เปิดทำการแสดงในกรุงลอนดอน มิสไซง่อนได้ถูกนำไปแสดงในเมืองต่าง ๆ มากมายเช่นชตุทท์การ์ท ประเทศเยอรมนี, โตรอนโต ประเทศแคนนาดา โดยที่ได้สร้างโรงละครขึ้นใหม่เพื่อละครเรื่องนี้โดยเฉพาะ, เมืองบันโลด์ ประเทศนอร์เวย์ เป็นเมืองที่มีประชากรเพียง 11,000 คน โดยได้เปิดการแสดงในเวทีกลางแจ้งเป็นเวลา 11 วันและได้ใช้เฮลิคอปเตอร์จริงในการแสดงอีกด้วย จนถึงปัจจุบันมิสไซง่อนได้เปิดแสดงทั่วโลกมากกว่า 25 ประเทศใน 246 เมือง คณะนักแสดงกว่า 27 คณะ และถูกแปลเป็นภาษาอื่นถึง 12 ภาษา
เดือนเมษายนปีคริสต์ศักราช 1975 ก่อนการสิ้นสุดของสงครามเวียดนาม ใน“ดรีมแลนด์” บาร์แห่งหนึ่งในไซง่อน เป็นวันแรกที่บาร์ของ’คิม’เด็กสาววัย 17 ปี หนึ่งในสาวบริการของ’เอนจิเนียร์’หนุ่มใหญ่ลูกครึ่งฝรั่งเศส-เวียดนามผู้จัดการบาร์ ที่กำลังกวดขันเหล่าหญิงบริการอยู่หลังเวที ให้พร้อมกับโชว์ของคืนนั้น ขณะที่ทั้งหมดกำลังขบขันกับความไร้เดียงสาของคิม เหล่าทหารอเมริกันร่วมดื่มกับหญิงบริการชาวเวียดนาม (“เร่าร้อนในไซง่อน / The heat is on in Saigon”) ‘คริส’หนึ่งในทหารอเมริกันรู้สึกเบื่อและไม่สนใจกับเหล่าหญิงงามในร้านที่กำลังแข่งประกวดชิงตำแหน่งมิสไซง่อน แต่คริสกลับสะดุดตากับความไร้เดียงสาของคิมหนึ่งในหญิงเหล่านั้นและได้เปรยให้’จอห์น’เพื่อนสนิทของเขาฟัง ‘จีจี้’ผู้ได้รับตำแหน่งมิสไซง่อนได้ขอร้องให้ทหารอเมริกันช่วยพาเธอกลับอเมริกาด้วยแต่ถูกปฏิเสธ เหล่าสามงามตัดพ้อถึงความฝันของชีวิตที่ดีกว่า (“ภาพหนังที่ใจใฝ่หา / Movie in my mind”) จอห์นได้คุยกับเอนจิเนียร์เพื่อเปิดห้องพักเป็นของขวัญให้คริสและคิม (“เจรจา / The Transaction”) คิมลังเลที่จะคุยกับคริสด้วยความไร้เดียงสาของเธอ สุดท้ายเธอยอมเต้นรำกับคริส ด้วยความสงสารคริสพยายามให้เงินคิมเพื่อนที่เธอจะได้ไปจากบาร์แห่งนี้ แต่เอนจิเนียร์จับได้และคิดว่าคริสไม่ชอบเธอ คิมจึงรีบตัดบทด้วยการพาคริสไปที่ห้องของเธอ
รุ่งสางของวันต่อมาคริสตื่นมาพบคิมกำลังนอนหลับด้วยความเอ็นดูต่อคิม คริสถามต่อพระเจ้าว่าทำไมเขาถึงมาพบเธอในช่วงเวลาสุดท้ายในเวียดนามเช่นนี้ (“ทำไมต้องเธอ / Why, God, Why?”) เมื่อคิมตื่นขึ้น คริสให้เงินเธอดังเช่นหญิงบริการอื่น ๆ แต่คิมปฏิเสธโดยบอกว่านี่เป็นครั้งแรกของเธอ (“เงินเธออยู่นี่ / This money’s yours”) คริสไม่เชื่อว่านี่เป็นครั้งแรกของเธอ คิมจึงเล่าเรื่องราวชีวิตของเธอให้เขาฟัง คริสเมื่อได้ฟังเรื่องของคิมก็รู้สึกสงสารและเห็นใจ คริสจึงถามคิมว่าอยากมาใช้ชีวิตร่วมกันหรือไม่ แล้วทั้งสองก็ตกหลุมรักกัน (“เดือนกับตะวัน / Sun and Moon”) สายวันนั้นคริสจึงโทรไปบอกจอห์นว่าเขาจะขอลาพักไปอยู่กับคิม แต่จอห์นเตือนคริสว่าเวียดกงกำลังจะเข้ายึดไซง่อนแต่ก็ให้คริสไป (“ลาหยุด / The telephone song”) คริสไปต่อรองกับเอนจิเนียร์เพื่อขอคิม เอนจิเนียร์พยายามขอวีซ่าไปอเมริกากับคริส คริสใช้ปืนขู่เอนจิเนียร์ เอนจิเนียร์จึงยอมให้คิมกับคริส (“ค่าตัวคิม / The deal”)
เหล่าสาวบริการจัดพิธีแต่งงานอย่างง่าย ๆ ให้คิมและคริส (“เจ้าหญิงกับเจ้าชาย / Dju Vui Vai”) จีจี้อวยพรให้กับคิมและยกให้เธอเป็นมิสไซง่อนตัวจริง ‘ถวี’คู่มั่นคลุมถุงชนของคิม เข้ามาพาคิมกลับบ้าน ถวีเป็นทหารเวียดนามเหนือและไม่พอใจที่เห็นคิมอยู่กับคริส (“แกเป็นใคร / Thuy’s arrival”) ทั้งสองเผชิญหน้ากัน คิมบอกถวีว่าคำสัญญาของพ่อที่ว่ายกเธอให้กับเขาไปจบลงไปพร้อมกับการตายของพ่อเธอและเธอไม่ได้มีความรู้สึกให้เขาอีกต่อไป ถวีสาปแช่งทั้งคู่และหนีไป คริสสัญญากับคิมว่าจะพาเธอกลับอเมริกา (“คืนสุดท้ายของโลกใบนี้ / Last night of the world”)
สามปีต่อมามีการเดินเฉลิมฉลองครบรอบ 3 ปีการรวมเวียดนามและการปราชัยของทหารอเมริกันในนครโฮจิมินห์ (ไซง่อนเดิม) (“รุ่งอรุณแห่งชัยชนะ / Morning of the Dargon”) ถวีซึ่งขณะนี้ดำรงตำแหน่งอธิบดีในรัฐบาลคอมมิวนิสต์ของเวียดนามส่งทหารให้ออกตามหาเอนจิเนียร์ เพื่อจะสั่งให้เอนจิเนียร์ตามหาคิมและนำตัวเธอมาพบเขา คิมที่ยังซื่อตรงในความรักต่อคริสได้ซ่อนตัวจจากการจับกุมของทหารคอมมิวนิสต์ ยังหวังว่าคริสจะกลับมาเวียดนามและพาเธอกลับไปอเมริกา ในขณะเดียวกัน’เอเลน’ภรรยาใหม่ชาวอเมริกันของคริสกำลังเฝ้าดูคริสเพ้อถึงชื่อคิมในฝันร้ายของเขา ทั้งเอเลนและคิมต่างยืนยันในความรักของทั้งคู่ต่อคริสจากทั้งสองฝากของโลก (“ฉันเชื่อเสมอ / I still believe”)
อาทิตย์ต่อมา ทหารของถวีได้พบตัวเอนจิเนียร์อยู่ทางเหนือของเวียดนาม เอนจิเนียร์พาถวีไปหาคิม ถวีได้ให้โอกาสคิมที่จะแต่งงานกับเขาอีกครั้งแต่คิมปฏิเสธ ถวีสั่งทหารให้เข้ามาจับกุมคิมและเอนจิเนียร์และขู่จะส่งพวกเขาไปค่ายปรับทัศนคติของรัฐบาลคอมมิวนิสต์ ถวีสั่งให้ทหารและเอนจิเนียร์ออกไปและพยายามคุยกับคิมอีกครั้ง คิมจึงเปิดเผยความลับของเธอ หลังจากที่ถวีพบว่าคิมมีลูกชายชื่อ’แทม’กับคริสจึงพยายามจะฆ่าเขา คิมได้หยิบปืนที่คริสได้ให้ไว้ก่อนจากกันและยิงถวี (“อย่าแตะต้องตัวเขา / You will not touch him”) คิมหนีไปหาเอนจิเนียร์กับแทมและบอกเขาว่าเธอได้ฆ่าถวี เอนจิเนียร์ปฏิเสธที่จะช่วยคิมในตอนแรก แต่หลังจากที่คิมบอกว่าพ่อของแทมคือคริสเอนจิเนียร์คิดว่านี่คือโอกาสที่จะได้ย้ายไปอยู่อเมริกา เอนจิเนียร์บอกคิว่าต่อจากนี้เขาคือลุงของแทม (“ถ้ายังหวังจะได้แก่ตาย / If you want to die in bed”) ทั้งสามออกเดินทางไปยังกรุงเทพทางเรือในฐานะผู้ลี้ภัย (“ชีวิตนี้ยอมพลีได้เพื่อเธอ / I’d give my life for you”)
ในกรุงแอตแลนตา รัฐจอร์เจีย จอห์นซึ่งตอนนี้ทำงานให้กับองค์กรช่วยเหลือ"บุยดอย" (มีความหมายว่าเด็กข้างถนน หมายถึงเด็กที่เกิดกับทหารอเมริกันช่วงสงคราม) ให้พบกับพ่อชาวอเมริกัน (“บุยดอย / Bui Doi”) จอห์นได้ข้อมูลมาและบอกคริสว่าคิมยังมีชีวิตอยู่ คริสรู้สึกโล่งใจหลังจากถูกฝันร้ายว่าคิมถูกยิงเสียชีวิตตามหลอกหลอนอยู่นาน จอห์นบอกคริสเรื่องแทมและพยายามให้คริสและเอเลนไปหาคิมและแทมที่กรุงเทพ คริสจึงเล่าเรื่องทุกอย่างทั้งหมดให้เอเลนฟัง และทั้งหมดได้ออกเดินทางมากรุงเทพ ที่กรุงเทพเอนจิเนียร์ทำงานเป็นพนักงานในบาร์แห่งหนึ่งกับคิม (“เซ็งชะมัด / What a waste”) จอห์นตามหาจนพบคิมที่บาร์ เขาบอกเธอว่าคริสอยู่ที่กรุงเทพด้วยเช่นกัน จอห์นพยายามบอกคิมว่าคริสได้แต่งงานแล้วแต่คิมขัดจังหวะบทสนทนาด้วยความดีใจของเธอที่พรั่งพรูออกมา (“วอน / Please”) เธอบอกกับแทมว่าพ่อกลับมาพาทั้งคู่ไปอเมริกาแล้ว จอห์นไม่อาจทำใจที่จะบอกความจริงกับคิมได้แต่สัญญาว่าจะพาคริสมาหาเธอ หลังจากที่จอห์นกลับไปเอนจิเนียร์เข้ามาบอกคิมไม่ให้เชื่อจอห์นและให้เธอไปหาคริสด้วยตัวเธอเองโดยเขาจะไปสืบมาให้ว่าคริสอยู่ที่ไหน คิมตั้งหน้าตั้งตารอเอนจิเนียร์แต่ระหว่างนั้นคิมเห็นวิญญานของถวีมาหลอกหลอน วิญญานของถวีบอกคิมว่าคริสจะหักหลังเธอเหมือนกับที่เขาทำในคืนที่ไซง่อนแตก ทำให้เรื่องราวในคืนนั้นกลับมาตามหลอกหลอนคิม (“ฝันร้ายของคิม (ไซง่อนแตก 1975) / Kim’s nightmare”)
ในความทรงจำของเธอนั้น คิมจำได้ว่าทหารเวียดกงกำลังรุกคืบเข้ายึดไซง่อน ทั้งเมืองเต็มไปด้วยความโกลาหล คริสถูกเรียกตัวให้ไปสถานทูต ก่อนไปเค้าได้มอบปืนของเขาให้กับคิมและบอกให้คิมเก็บข้าวของ เมื่อคริสเดินทางไปถึงสถานทูต ได้มีคำสั่งจากกรุงวอชิงตัน ให้อพยพชาวอเมริกันทั้งหมดออกจากสถานทูตโดยทันที มีคำสั่งให้ปิดประตูสถานทูตและห้ามผู้ใดออกและห้ามผู้ลี้ภัยชาวเวียดนามเข้ามาในสถานทูตอีก คิมตามออกมาหาคริสแต่มีชาวเวียดนามมากมายหน้าสถานทูต คริสตะโกนหาคิมและพยายามจะออกไปด้านนอกเพื่อหาเธอ จอห์นห้ามคริสไว้ ทั้งคู่ขึ้นเครื่องเฮลิคอปเตอร์เที่ยวสุดท้ายออกจากไซง่อน คิมได้แต่เฝ้ามองเฮลิคอปเตอร์บินผ่านไป
กรุงเทพ 1978, คิมหยิบเอาชุดแต่งงานของเธอมาสวมอีกครั้ง (“เดือนกับตะวัน (Reprise) / Sun and Moon (Reprise) ”) เอนจิเนียร์เข้ามาบอกว่าพบที่อยู่คริสแล้ว คิมฝากแทมไว้กับเอนจิเนียร์และออกไปหาคริส คิมไปที่ห้องของคริสแต่กลับพบเอเลน (“ห้อง 317 / Room 317”) เอเลนบอกคิมว่าเธอคือภรรยาของคริส คิมเสียใจมากและไม่เชื่อเอเลน เอเลนถามคิมว่าคริสเป็นพ่อของแทมจริงหรือไม่ คิมยืนยันว่าคริสเป็นพ่อของแทม คิมบอกเอเลนว่าเธอไม่อยากให้ลูกของเธอมีสภาพชีวิตเช่นนี้และขอร้องให้ทั้งคู่พาแทมกลับอเมริกาไปด้วยแต่เอเลนปฏิเสธ เธอบอกว่าแทมควรที่จะได้อยู่กับแม่ที่แท้จริงของเขา คิมโกรธมากยืนยันว่าคริสต้องเป็นผู้บอกสิ่งนี้กับเธอเองและวิ่งออกไป เอเลนเสียใจกับสิ่งที่พึ่งเกิดขึ้นแต่ยังคงรักคริสไม่เปลี่ยน (“เมื่อเห็นหน้าเธอ / Now that I’ve seen her”) คริสกลับมาพร้อมกับจอห์นหลังจากหาคิมไม่พบ เอเลนบอกทั้งคู่ว่าคิมมาที่นี่และเธอต้องเป็นผู้บอกคิมเองทุกอย่าง เธอบอกคริสว่าคิมต้องการให้ทั้งคู่พาแทมกลับไปด้วย เอเลนถามคริสว่าเขาจะเลือกใครระหว่างเธอกับคิม (“เผชิญความจริง / The confrontation”) คริสยืนยันกับเอเลนว่าเขาจะอยู่กับเธอ และจะให้คิมอยู่กับแทมที่กรุงเทพแต่จะส่งเสียค่าเลี้ยงดูให้จากอเมริกา จอห์นเตือนคริสว่าคิมจะไม่มีทางยอมให้แทมอยู่ที่กรุงเทพอย่างแน่นอน
คิมกลับมาที่ห้องของเธอ คิมโกหกเอนจิเนียร์ว่าพวกเขากำลังจะไปอเมริกา เอนจิเนียร์ตื่นเต้นและจินตนาการถึงชีวิตใหม่ของเขาในอเมริกา (“American Dream”) คริส จอห์นและเอเลน เดินทางมาพบเอนจิเนียร์ที่บาร์ เอนจิเนียร์จึงพาพวกเขามาพบคิม
ในห้องของคิม คิมบอกกับแทมว่าพ่อมาหาแล้ว (“บทสรุป / Finale”) เธอบอกแทมต่อว่าเธออาจจะไปกับแทมไม่ได้แต่จะคอยเฝ้าดูอยู่ตลอดเวลา เอนจิเนียร์พาทั้งสามมาที่หน้าห้องของคิม เอนจิเนียร์พาแทมออกไปพบกับพ่อ ขณะเดียวกันคิมหลบเข้าไปหลังผ้าม่านและยิงตัวเอง ทุกคนวิ่งเข้ามาในห้องเพราะเสียงปืนและพบคิมนอนหายใจรวยรินอยู่ คริสเข้าไปอุ้มเธอและถามว่าเธอทำอะไรลงไป คิมขอให้เขากอดเธอเป็นครั้งสุดท้ายและคิมพูดประโยคเดียวกับที่เขาพูดในคืนแรกที่ทั้งสองพบกัน “คืนนั้นพาเราสองมาไกลเพียงใด” ก่อนที่จะสิ้นใจลงในในอ้อมกอดของคริส
เขตการปกครองของประเทศลาว
เขตการปกครองของประเทศลาว ระดับบนสุดแบ่งเป็น 17 แขวง และ 1 นครหลวง (ได้แก่ นครหลวงเวียงจันทน์) แขวงแต่ละแขวงจะแบ่งเป็นเมือง ซึ่งจะมีหนึ่งเมืองเป็นเมืองหลวงของแขวงเรียกว่า "เมืองเอก" แต่เดิมนั้นประเทศลาวเคยมีตาแสงซึ่งมีฐานะเทียบเท่ากับตำบลในประเทศไทย ต่อมาได้ถูกยกเลิกไป
ประเทศลาวสามารถแบ่งออกเป็น 3 ภูมิภาค คือ ลาวเหนือ (ตั้งแต่พงสาลีถึงไชยบุรี หลวงพระบางและเชียงขวาง), ลาวกลาง (เวียงจันทน์และบอลิคำไซ) และลาวใต้ (ตั้งแต่คำม่วนจนถึงจำปาศักดิ์)
นครหลวงและแขวง.
นครหลวง  เป็นเขตปกครองพิเศษ แยกออกมาจากแขวงเวียงจันทน์ในปี พ.ศ. 2532 เดิมชื่อ "กำแพงนครเวียงจันทน์"  ก่อนจะเปลี่ยนมาใช้ชื่อ นครหลวงเวียงจันทน์
แขวง  เป็นเขตการปกครองระดับบนสุดของประเทศลาว เทียบเท่ากับระดับจังหวัดของประเทศไทย ปัจจุบันประเทศลาวมีแขวงทั้งหมด 17 แขวง
ในวันที่ 27 กุมภาพันธ์ พ.ศ. 2549 ได้มีการยุบเขตพิเศษไชยสมบูรณ์อย่างเป็นทางการตามดำรัสนายกรัฐมนตรี (คำสั่งนายกรัฐมนตรี) เลขที่ 10/ນຍ. ลงวันที่ 13 มกราคม พ.ศ. 2549 โดยเมืองท่าโทมถูกรวมกับแขวงเชียงขวาง และเมืองไชยสมบูรณ์ถูกรวมกับแขวงเวียงจันทน์
ต่อมาในวันที่ 31 ธันวาคม พ.ศ. 2556 ทางการลาวได้จัดตั้งแขวงใหม่ในบริเวณที่เคยเป็นเขตพิเศษไชยสมบูรณ์เดิมกับ 2 หมู่บ้านจากเมืองวังเวียงในแขวงเวียงจันทน์ โดยใช้ชื่อว่า "แขวงไชยสมบูรณ์" แบ่งเขตปกครองย่อยออกเป็น 5 เมือง ได้แก่ เมืองอะนุวง (เดิมชื่อเมืองไชยสมบูรณ์) เมืองห่ม เมืองท่าทูม เมืองล่องสาน และเมืองล่องแจ้ง
เมืองและบ้าน.
เมือง  เป็นเขตการปกครองระดับที่สองของประเทศลาวรองจากแขวง ซึ่งเทียบเท่าระดับอำเภอของประเทศไทย เช่น เมืองยมราช แขวงคำม่วน ก็จะหมายถึงอำเภอยมราช จังหวัดคำม่วน เมื่อเทียบกับเขตการปกครองแบบไทย และแต่ละเมืองของลาวก็จะแบ่งเป็น บ้าน
จังหวัดของประเทศกัมพูชา
ประเทศกัมพูชาแบ่งเขตการปกครองออกเป็น 24 จังหวัด และ 1 เขตการปกครองพิเศษ
เมื่อวันที่ 22 ธันวาคม พ.ศ. 2551 พระบาทสมเด็จพระบรมนาถ นโรดม สีหมุนี ได้ทรงลงพระปรมาภิไธยในพระราชกฤษฎีกายกฐานะเมืองแกบ เมืองไพลิน และเมืองพระสีหนุขึ้นเป็นจังหวัด พร้อมทั้งปรับเขตแดนของจังหวัดหลายจังหวัดใหม่
เมื่อวันที่ 31 ธันวาคม พ.ศ. 2556 พระบาทสมเด็จพระบรมนาถ นโรดม สีหมุนี ได้ทรงลงพระปรมาภิไธยในพระราชกฤษฎีกาแยกจังหวัดกำปงจามออกเป็น 2 จังหวัด ได้แก่ จังหวัดกำปงจามและจังหวัดตะโบงคมุม
อาณาจักรล้านช้างจำปาสัก
มาสเตอร์คิม เพลงเตะอมยิ้ม หมัดทิ่มลูกกะตา
มาสเตอร์คิม เพลงเตะอมยิ้ม หมัดทิ่มลูกกะตา  เป็นภาพยนตร์เกาหลีแนวตลก โดยนำเสนอเรื่องราวเกี่ยวกับผู้ใช้วิชาศิลปะการต่อสู้ 3 แขนง ได้แก่ เทควันโด, เคนโด้ และกังฟู เขียนบทและกำกับโดย ปาร์ก ซอง-กยุน  โดยเริ่มการถ่ายทำภาพยนตร์ชุดดังกล่าวใน ค.ศ. 2006 กำหนดเรตภาพยนตร์สำหรับผู้ชมอายุ 15 ปีขึ้นไปในเกาหลีใต้ และมีผู้ชมภาพยนตร์ชุดดังกล่าวถึง 1,025,618 รายในเกาหลีใต้ โดยมีผู้ชมราว 100,000 ถึง 210,000 รายในเกาหลีใต้ของช่วงเปิดตัว
อาจารย์สอนศิลปะการต่อสู้ 3 ราย ที่มีชื่อเหมือนกันว่า คิม กวอนจัง ได้เปิดสำนักสอนศิลปะการต่อสู้ในสาขาที่ต่างกัน โดยคิมคนแรกเป็นผู้เปิดสำนักเทควันโด ซึ่งมักใช้เวลาไปกับเรื่องที่ค่อนข้างไร้สาระและไม่สนใจต่อการสร้างชื่อเสียงให้กับสำนักของตนเท่าใดนัก ทั้งยังไม่ค่อยมีลูกศิษย์มาเข้าเรียนในสำนักของตน ในขณะที่คิมคนที่สองเป็นผู้เปิดสำนักฝึกสอนวิชาเคนโด้ ซึ่งเขาเป็นคนจริงและขวานผ่าซาก แต่มักหมดเวลาไปกับการเล่นวิดีโอเกมกับเด็กๆ และอ้างว่าตนมีความชำนาญด้านภาษาญี่ปุ่น ต่อมา อาจารย์คิมทั้งสองรายได้เกิดตกหลุมรักผู้หญิงคนเดียวกัน ซึ่งเป็นลูกสาวเจ้าของภัตตาคารจีน
ซึ่งไม่ได้เป็นเรื่องง่ายที่จะมีความรักสมหวัง เมื่อมีอาจารย์กังฟูอีกคนหนึ่งซึ่งมีชื่อว่าคิมเช่นกัน ซึ่งเป็นคิมที่มีฝีมือและดูดีเมื่อเทียบกับคนอื่น รวมทั้งมีความสามารถด้านภาษาญี่ปุ่น ที่มาร่วมทำศึกชิงนางในครั้งนี้ จนเรื่องชุลมุนต่างๆได้เกิดขึ้นตามมา ต่อมาพวกเขาได้ร่วมมือกันต่อสู้กับเหล่าร้าย และมีเหล่านักมวยไทย มาปรากฏตัวในช่วงท้าย (พากย์อีสานในฉบับภาษาไทย) ซึ่งอาจารย์คิมทั้งสามตระหนักดีว่ามวยไทยเป็นศิลปะการต่อสู้ที่แข็งแกร่ง พวกเขาจึงต้องร่วมมือเพื่อต่อสู้กับผู้ท้าชิงที่ไม่ธรรมดากันอีกครั้ง
ข้อมูลการส่งออกภาพยนตร์.
มาสเตอร์คิม เพลงเตะอมยิ้ม หมัดทิ่มลูกกะตา เป็นภาพยนตร์ที่ได้รับความนิยมอย่างแพร่หลาย โดยได้มีการจัดฉายในหลายประเทศ ประกอบด้วย:
Master KIMs
ดาวิด ปิซาร์โร่
โทคิเมคิเมโมเรียล ~forever with you~
กว่างตง
เอสเนเจอร์
เอสเนเจอร์  ดำเนินธุรกิจขายตรงด้วยระบบการตลาดหลายชั้น (Multi Level Marketing : MLM) เป็นบริษัทธุรกิจขายตรงบริษัทหนึ่งของไทย ในเครือบริษัท ศรีไทยซุปเปอร์แวร์จำกัด (มหาชน)
บริษัทศรีไทยซุปเปอร์แวร์จำกัด (มหาชน) ก่อตั้งขึ้นเมื่อ พ.ศ. 2506 โดยสุมิตร เลิศสุมิตรกุล เริ่มแรกเป็นเพียงอุตสหกรรมภายในครอบครัว ใช้ชื่อว่า "ห้างหุ้นส่วนจำกัดศรีไทยพลาสติก" ผลิตสินค้าเครื่องใช้ในครัวเรือน เช่น กะละมัง ถังน้ำ และของเล่นเด็ก เป็นต้น ต่อมา ได้ขยายการผลิตสินค้าพลาสติก ตลอดจนสินค้าเมลามีนภายใต้เครื่องหมายการค้า "ซุปเปอร์แวร์ ตรานกแพนกวิน"
และได้ขยายการส่งออกไปมากกว่า 108 ประเทศ และเป็นเมลามีน รายใหญ่ที่สุดของโลก ยอดขาย หมื่นล้าน ซึ่งมีโรงงานที่ นิคมสุรนารี จังหวัดนครราชสีมา เป็นโรงงานใหญ่ที่สุด และบริษัท ศรีไทยชุปเปอร์แวร์ จำกัด (มหาชน)มีโรงงานในประเทศหลายแห่งด้วยกัน เช่น บางปู, อมตะนคร, สุขสวัสดิ์ และโคราช และในต่างประเทศ ประเทศได้แก่ จีน เวียดนาม เอเนเจอร์ ได้เปิดทำการในระบบ MLM แบบการตลาดหลายชั้น มา ตั้งแต่วันที่ 22 สิงหาคม 2553 ไม่ถึงหนึ่งปี ได้เปิดสาขา ที่ประเทศพม่า และลาวเป็นประเทศที่สอง และประเทศกัมพูชา ในลำดับต่อไป
Snatur ที่ประกอบด้วยตัวอักษรภาษาอังกฤษ 6 ตัว แต่ละตัวมีความหมายดังนี้&lt;br&gt;
S Safety มีความปลอดภัยทั้งผู้บริโภคและสิ่งแวดล้อม&lt;br&gt;
N Nature เน้นการคัดสรรวัตถุดิบจากธรรมชาติ&lt;br&gt;
A Achievement ใช้แล้วเห็นผลในระยะเวลาที่เหมาะสม&lt;br&gt;
T Technology มีมาตรฐานด้วยนวัตกรรมและเทคโนโลยี&lt;br&gt;
U Uncompromisingness มีความมั่นคงต่อคุณภาพและมาตรฐาน
R Responsibility มีความรับผิดชอบต่อสมาชิกและผู้บริโภค
โลโก้ของเอสเนเจอร์ประกอบไปด้วยลักษณะที่ตัวอักษร "S" ตัวสีแดง ตัวอักษร "Natur" พร้อมทั้งขีดเส้นใต้สีเขียว และยังมีประโยคที่มีตัวอักษรขนาดเล็กสีดำเขียนว่า "start the day with" แล้วตามด้วยตัวอีกษร "natur" สีเขียว ที่อยู่บนพื้นหลังสีขาว ถูกนำมาใช้ตั้งแต่เมื่อ พ.ศ. 2551
ผลิตภัณฑ์เอสเนเจอร์ แบ่งกลุ่มผลิตภัณฑ์ดังนี้
ถนนนิเวศรัตน์
ถนนนิเวศรัตน์ หรือ ถนนชัยภูมิ-บัวใหญ่-สีดา-ประทาย เป็นส่วนหนึ่งของทางหลวงแผ่นดินหมายเลข 202 สายชัยภูมิ - เขมราฐ ตอนควบคุม 0100, 0201, 0202, 0300 และ 0401 เริ่มต้นจากบริเวณทางแยกวัดชัยประสิทธิ์ จังหวัดชัยภูมิ โดยผ่านอำเภอแก้งสนามนาง อำเภอบัวใหญ่ อำเภอสีดา ไปสิ้นสุดที่บริเวณทางแยกประทาย อำเภอประทาย จังหวัดนครราชสีมา เป็นถนนที่มีการจราจร 2 ช่องทาง และบางช่วงเป็น 4 ช่องทาง มีระยะทางประมาณ 87 กิโลเมตร
ถนนนิเวศรัตน์นั้นเริ่มต้นจากบริเวณวงเวียนอนุสาวรีย์พระยาภักดีชุมพล ตำบลในเมือง อำเภอเมืองชัยภูมิ จังหวัดชัยภูมิ โดยเริ่มนับกิโลเมตรที่ 0+000 ไปตามทิศตะวันออกเฉียงใต้ ตัดกับถนนสีคิ้ว-ชัยภูมิที่กิโลเมตรที่ 2+250 (ทางแยกโรงต้ม) แล้วผ่านชุมชนต่าง ๆ ได้แก่ บ้านโพนทอง บ้านหนองหญ้ารังกา บ้านผือ บ้านลาดใหญ่ แล้วเข้าเขตอำเภอแก้งสนามนาง โดยการข้ามสะพานข้ามแม่น้ำชี บ้านแก้งสนามนาง บ้านขุนทอง และบ้านด่านช้าง ผ่านอำเภอบัวใหญ่ อำเภอสีดา และสิ้นสุดที่อำเภอประทาย จังหวัดนครราชสีมา รวมระยะทางประมาณ 87 กิโลเมตร
ถนนสายนี้อยู่ในความควบคุมของสำนักทางหลวงที่ 5 (ขอนแก่น) สำนักทางหลวงที่ 8 (นครราชสีมา) เทศบาลเมืองชัยภูมิ เทศบาลเมืองบัวใหญ่ และเทศบาลตำบลประทาย
ก่อนที่ทางการจะประกาศชื่อทางหลวงแผ่นดินในปี พ.ศ. 2493 มีโครงการที่จะตัดถนนสายชัยภูมิ-บัวใหญ่ขึ้น โดยเริ่มจากหน้าวัดชัยประสิทธิ์ อำเภอเมืองชัยภูมิ ไปจนถึงบริเวณเชิงหอนาฬิกาที่อำเภอบัวใหญ่ นายทอง พงษ์อนันต์ สมาชิกสภาผู้แทนราษฎรของจังหวัดชัยภูมิในขณะนั้นได้ประกาศให้ชาวชัยภูมิทราบ จึงมีประชาชนมาทำการปักแนวที่ดินของตนเป็นจำนวนมาก ทำให้มีที่ดินอยู่ริมถนนสายนี้ โดยในปัจจุบัน มีทายาทของท่านอาศัยอยู่ริมถนนสายนี้เช่นกัน บริเวณทางหลวงขาเข้าจังหวัดชัยภูมิ
การตั้งชื่อถนน.